30. ΒΑΣΙΛΙΚΟΝ ΔΙΑΤΑΓΜΑ της 17/31 Δεκ. 1962 (ΦΕΚ Δ΄ 175) Περί τροποποιήσεως των όρων δομήσεως των οικοπέδων οικοδομικών τινων τετραγώνων του ρυμοτομικού σχεδίου Θεσσαλονίκης. Έχοντες υπ’ όψιν τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και δη το άρθρ. 9 αυτού, την υπ’ αριθ. Α.77960/21.11.1961 απόφασιν του Υπουργού Δημοσίων Έργων «περί εξουσιοδοτήσεως του Υφυπουργού Δημοσίων Έργων δι’ άσκησιν αρμοδιοτήτων» (ΦΕΚ 419 Β΄) και ιδόντες την υπ’ αριθ. 635/1962 γνωμοδότησιν του Συμβουλίου Δημοσίων Έργων (Τμήμα Οικισμού), ως και την υπ’ αριθ. 778/1962 γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υφυπουργού, απεφασίσαμεν και διατάσσομεν: Άρθρον μόνον.-1.Οι δια του από 10 Οκτ. 1923 Β.Δ/τος «περί των ανεγειρομένων οικοδομών εν Θεσ/νίκη» (ΦΕΚ 337 Α΄) επιβαλλόμενοι περιορισμοί και εις τα υπ’ αριθ. 1 και 2 οικοδομικά τετράγωνα, τα εμφαινόμενα εις το συνοδέυον το ως άνω Δ/μα διάγραμμα, τροποποιούνται, εφαρμοζομένων επί των οικοδομών και των κατά τας επομένας παραγράφους περιορισμών. 2.Το ισόγειον των οικοδομών των κειμένων εις τα ως άνω οικοδομικά τετράγωνα και δη επί της λεωφόρου Β. Κωνσταντίνου και εκατέρωθεν της πλατείας Αριστοτέλους, δύναται να διαιρεθή εις δύο ορόφους, εξ ων ο κατώτερος έσεται ύψους 5,90. 3.Το επιτρεπόμενον ύψος και ο αριθμός ορόφων των οικοδομών των κειμένων εις τα ως άνω οικοδομικά τετράγωνα και δη επί της λεωφόρου Β. Κωνσταντίνου, εφαρμόζεται και επί των οδών Πλουτάρχου και Δημοσθένους και εις βάθος 22,85. Σελ. 526,12(α) 4.Οι επιτρεπόμενοι εν εσοχή όροφοι των οικοδομών των κειμένων εις τα ως άνω οικοδομικά τετράγωνα και δη επί των οδών Πλουτάρχου-Δημοσθένους-Φραγκλίνου Ρούσβελτ, δέον να κατασκευάζωνται πάντοτε ο μεν πρώτος εις βάθος 2,50 μέτρων από του κατακορύφου επιπέδου της οικοδομικής γραμμής, ο δε δεύτερος εις βάθος 2,50 μέτρων από της προσόψεως του αμέσως υπ’ αυτόν κειμένου εν εσοχή ορόφου. 5.Δια τας οικοδομάς τας κειμένας εις τα ως άνω οικοδομικά τετράγωνα και δη επί της πλατείας Αριστοτέλους δεν ισχύει η παρ. 1 του άρθρ. 32 του από 9 Αυγ. 1955 Δ/τος «περί Γ .Ο. Κράτους» (ΦΕΚ 266 Α΄), αφορώσα τον φωτισμόν και αερισμόν των οικοδομών. Εις τον αυτόν επί των Δημοσίων Έργων Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 